Наш Гарадок знаходзіцца на паўночным усходзе Беларусі, за 652 кіламетры ад Санкт-Пецярбурга, 36 км ад Віцебска і за 40 км ад беларуска-расійскай мяжы. Навакольныя краявіды — пагоркі, узвышшы, а паміж імі — азярынкі разнастайных абрысаў і рэчка Гараджанка. Прырода — цудоўная! І наогул, у традыцыйнай цішы раённых гарадоў — своеасаблівая прыгажосць. Можа, галоўная вартасць іх — у спакоі, які схіляе да немітуслівага роздуму.